
Kad je kralj David bižajuć izprid 
Saula, prosio oružje od svećenika, koj 
na braniku svetišta stojao, primiv to 
u ruke reče David ,Nema drugo ovomu 
slično, dajmi to.“ (2 kr. 21. 9.) Ovako je 
oružje virnoga kršćanskog puka sve- 
ta krunica. Nema drugo ovomu slično. 
kad je sveti Dominik u prvi mah 
sastavio svetu krunicu i na uporabu 
pridao puku kršćanskom, topli duh 
pobožnosti i skrušenja progje srca, 
vruće nadahnuće žive vire obnovi lice 
zemlje; ova pobožnost hiljade i hil- 
jade zablugjenih povrati natrag u nid- 
ra svete Majke Crkve. Sv. Alfonz veli : 
Elizej prorok nije oživio toliko kostiju 
od mrstavaca, koliko _ je od griha i 
zablude okorenih srca sv. Dominik 
i na nov život 

uskrisio. Ko bi znao izbrojiti milijune 
virnikah, koji su nosili, upotriblja- 
vali i molili svetu krunicu, koji su u 
petnajst njezinih otajstva, zatvorili 
tugu, radost i uhvanje srca svoga ? Ko 
bi mogao u račun uzeti obilnost mi- 
losti, koja se razigje po dušama polag 
miomirisa te jih ojači i okripi, koji 
su otajstva pobožnim osićajem molili ? 
Svetkovina svete krunice sjajno 
je svidočanstvo kriposti i moći svete 
krunice. Selim II. sultan godine 1571. 
htio je uništiti kršćanluk kod Lepan- 
tava. Papa Pijo V. upoznao je veliku 
pogibelj i odredi javne molitve i post 
za izmirenje kaštigujuće srčbe Božje 
Krvava odlučna bitka se otpočela, sveti 
otac zato vrime kao drugi Mojsija 
uzdignutim rukama revno se molio 
sa pobožnim pukom, kršćansko bro- 
dovlje pak borilo se sa nepreteljem. 
Najedanput uzdigne se moleći papa, 
iz vrhunaravnog nadahnuća dozna, da 
je milost božja, baš u ono vrime, kada»: 

sveto  kruničarsko društvo sprovod 
držaše doprinela pobjedu, te na ovu 
uspomenu odredi svetkovinu, koja se 
posle sjedini sa svetkovinom svete 
krunice. 

Kada je posle kod Beograda po- 
novno pogibelj pritila  kršćanluku, i 
opet sveta krunica bi u pomoći, ona 
sačuva kršćanski svit od propasti. 

Pa iz svojeg vlastitog izkusta, zar 
nemamo pouke ? Nije li zar slavni go- 
ricejski prolom baš u svibnju, misecu 
Blažene divice se otpočeo, koj nas oh- 
rabri a nepretelju uništenje prouzro- 
kuje 2 Pa nisu li naše pobjede baš u 
listopadu, u misecu svete krunice uč- 
vršćene i dokončane ? 

Otkud" je, ljubljeni u Isusu, tajna 
moć svete krunice? Ova je pobožnost 
za cilo ugodna Blaženoj Divici, glavna 
joj moć pak u tomu stoji, što se otaj- 
stvima svete krunice duhovna moć 
nalazi. Ova pobjeda, veli sv. Ivan apos- 
tol ,koja nadvlada svit, vira je naša.“ (Iv. 


9. 4.) Sveta vira daje životni moć, ko- 
ja nas dostojnim učini za primanje 
milosti Božje. Životna, blažena moć 
sveie vire putem svetih otajstva skroz 
progje svit, pobugjuje, hrani i učvrš- 
ćuje duše i doprinaša milost Božju 
po zagovoru Blažene Divice. 

Uz to otajstva svete krunice krš- 
ćanskom puku su škola života, iz koje 
pouku crpi. Da u pomoć pritečeni u 
ovoj pouci prikazao sam vam, ljubljeni 
u Isusu, otajstva radosne krunice, ko- 
ja poput snižno bilog cvića  cvataju, 
zatim pridočio sam od krvi rumene 
ruže žalosne krunice, natrag je još, 
da se upoznamo sa zlatnim ružama 
slavne krunice. U ime Isusovo raze« 
matrajmo dakle otajstva slavne kruni- 
ce na posvećenje duša naših. 

1. Koji je uskrsnio od mrtvih. Spasi- 
telj božanski s ovim glasnim  uskli- 
kom: ,Izvršeno je! Oče moj u ruke tvoje 
priporučujem dušu moju“ izdahne. Vojnici 
izlomili su kosti dva lupeža, al Isuso-.“? 

ve nisu, jer su vidili, da je već umro. 
ža sigurnost jedan od njih probode 
mu bok. Nisu dvoumili židovi o smrti 
Isusovoj, samo su se od tog bojali, da 
će učenici mrtvo tilo _ ukrasti i onda 
reći, da je uskrsnio. Ovo da zapriče 
erob su zapečatili i postavili kod nje- 
sa stražu. Ni prijatelji Isusovi nemaju 
dvojbe o smrti Isusovoj, skinuše mrt- 
vo tilo sa križa, polože ga u grob i 
vrata groba zatvoriše velikim kame- 
nom. Božanski Spasitelj snigje dakle 
u mračan grob, u kraljevinu smrti, 
ali prisveta duša njegova samo na 
kratko vrime je ostavila tilo, opet se 
združi š njim te pobjedonosno ostavi 
misto porušenja i pustoša. Sva ona 
silna svidočanstva, koja su posvido- 
čavala njegovu gorku muku, ujedno 
su kripka svidočanstva njegovog slav- 
nog uskrsnuća. 

Motrimo, ljubljeni u Isusu, uzvi- 
šeno čudo uzkrsnuća u našem dušev- 
nom živitu. Iizmed nas mnogi su bili 


već mrtvi za život duševni, bili su 
zatvoreni u sanduk naviknutih eriha 
i grišnih običaja. Zanemarenje službe 
božje već običajem je postalo, naj- 
manji uzrok, užitak, trgovački posao 
već dovoljan je bio za izgovaranje 
promašenja službe Božije. Naslido- 
vanje grišnih nagnuća smatralo se 
kao naravna zapovid, zloraba ženitbe 
kao mudro predvigjenje, grih, napast, 
uzdignutom glavom su hodali i kupili 
žrtve, u tim prilikama dogje kao zem- 
ljotres svitski rat. Hoćemo li zar upoz- 
nati opomenu Božju ? Blažen, koji 
upozna, blažen koji se razkrstiv od 
starih griha uzkrsne s Isusom na nov 
život, dotle dok jošnije kasno, dok se 
ne obori na njega tammost prokletstva 
vikoyična smrt. Molimo ovo otajstvo 
svete krunice sotom namirom, da milost 
Božja sačuva nas, kršćanski narod od 
pogibelji duševne. . slipoće, i pomogne 
nas sa Isusom, na duševno uskrsnuće, 


9, Koji uzigje na nebesa. Vira naša“ 

veliku jakost ima u uzašašću Isuso- 
vom. Ni se zadovoljio Isus sotim što 
40) danah provede sa svojim učenicima, 
što jih. osvidoči o svom uskrsnuću 
nego još na očigled nji ov uzidje ta- 
mo, otkud dogje u nebesa. Uskrsnuće 
Isusovo apostoli sa svojim očima nisu 
vidili al vidili, su njegovo uzašašće i 
u svojoj viri i nadi konačno  potvr- 
djeni: moleći povratiše se u Jeruzolim s ve- 
likom radošću. Luk. 24, 52,) 


Isus izvrši sve, što mu Otac ne- 
beski poviri. Milosrdne osnove božje 
najizvrsnije oživotvori u svom životu, 
pouku dade o svakoj potribnoj istini, 
rastvori vrila duševne jakosti u sakra- 
inentima 1 posvetilištu svete mise, us- 
troji svoju svetu majku crkvu pod 
vodstvom Petra, da se njegov spaso- 
nosan rad nastavi dokonca vrimena i 
u svačem poslušan bi svomu Oeu do 
smrti križa. Uspomena njegove muke 

osvete rane blistaju na njegovom tilu 
kao znaci pobjede. I kada svoje pos- 

lanstvo virno dovrši, povrati se natrag 
svomu Ocu nebeskom u vičnu slavu. 


Naše je poslanstvo, da naslidu- 
jemo, ljubljeni u Isusu, stope Isusove. 
Svaki po jedini dužan je prema svom 
stališu izvršivati volju Oca nebeskog, 
u mirn i ratu, na bojištu, u bolnici, u 
dilaonici, u gazdaluku, u zvaniji. Pa 
ako muke, kušnje uspomenu ostave 
na nama, ako zdravljem, izgubljenjem 
uda naših naplatimo za virno izvrši- 
vanje naše dužnosti nemojmo klonuti 
duhom, nego većma priporučimo i na- 
še muke, naše boli, naša oštećena iz 
nemogla uda božanskom Spasitelju. 

Teško je zatrvenom dušom i iz- 
nemoglim tilom dalje služiti Bogu, 
dalje se truditi za obitelj, za svaki- 
dašnji krušac, al ako istrajni budemo 
u sveto ime Božje za dvostruku trudđ- 
bu, biće dvostruka : naplata. Svaki ko 

je u ratu nevolju dostigo, zamišlje i 


al ujedno utišljivo neka pogleda na 

što uzišao u visinu daje, te koji ne- 
pristano se razliva po njemu ojačiće 
ga i daće mu snage za iztrajnost. 

3. Koji nam je Duha Svetoga poslao. 
Isus praštajuć sa svojim učenicima 
javi, da će jih ostaviti, što učenike 
razžalosti; al doda: ,Korisnije je vama, 
da ja odem, jer ako ne odem, neće k' va- 
ma doći utišitelj, ako pak odem, poslaću ga 
vama. (K. 16, 7.) 

U početku stvaranja posvudan 
pustoš i tamnost bijaše, dok vrhu dub- 
ljinah lebdeći duh Božji ne stvori svit- 
lost, život, red. U grih upao narod čo- 
vičji u duševnom pustošu, u tmini je 
čamio, dok napokon ne dodje dan ot- 
kupljenja, te onda svetkovina duhova 
i duh Gospodnji, Duh sveti Bog stvo- 
ri apostole, koji su dilo otkupljenja i 
priporogjenja na svem okruglom svi- 
tu izvršili. 

Veliki rat tako se strovalio na 
nas kao jedno veliko svitsko poruše- 
nje. Zemlje se pustoše, pristolje ruše, 

bogataši postaju prosjacima, siromasi 
bogatašima, obični red stvarih se pri- 
valio, svaka uredba puca i ruši se. 
Kako će iz svog poremećenja biti uz- 
postavljen nov, pravi, iztrajan red i 
mir ? Neće drugčije, nego tako, ako 
ćeimo revno moliti, za dolazak i _mi- 
lost Duha svetog te srce naše očistiv 
ga pokorom otvoriti mu, da unidje u 
njeg te ga objači, utiši i upravlja. Iz- 
med dvoje nam je birati: II ćemo do- 
pustiti, da Duh sveti vlada vrhu nas 
i onda će se povratiti triznost, pošte- 

nje, čvrsti red 1 pravi mir, il ćemo 
dopustiti, da na novo strasti ljudske 
vladaju i onda nije bilo vridno boriti 
sei trpiti, jer onda će se nove kušnje 
i muke strovaliti na nas, grisi naši 
na novo će pritvoriti život u pakao. 

Prosimo dakle revnim srcem dolazak 
Duha svetog, duha istine; od Njega, 

al samo od njega se možemo nadati, 

da će penoviti lice _ zemlje, kako jea 

ponovio poapostolima, koji su u gr 

u propast uronjeni svit na nov život 
uskrisili. 

4, Koji te je blažena Dwiwo u nebo 
uzneo. Mati Božja začeta je brez gri- 
ha, brez ljage. U svom životu bila je 
milost puna, kako iz andjeoskog po- 
zdrava doznajemo, na svetkovinu du- 
hova zajedno sa apostolima u prvom 
redu primila je Duha svetog. Razpa- 
danje tila posle smrti poslidica je gri- 
ha, koji prilazi na svakog umrloga, 
pa što ko dalje živi, tim većma na- 
priduje to u njemu. Pokle pak Bla- 
žena Divica po milosti Božjoj i za- 
slugom svoga svetog Sinka, nije bila 
podložna grihu, dostojno uči o njoj 
pridavanje svete Crkve, da njezino 
sveto tilo nije ugledalo gnjusobu raz- 
tvaranja 1 propadavanja, neo je uz- 
nešeno na lice misto naplate svoje u 
nebesa. db golove srini 
. Tilo naše sudiluje sa dušom; “Po- 
svećena duša posveti i tiloj u | kojem 
stanuje. Čistoča duše očisti 1 tilo, koje 


T 


14 


joj sridstvo. Zato je kršćanluk uvik u | 
počasti držo zemaljske, po muki po- 
svećene, prolazne ostanke apostolah, 
mučenikah. Al u počasti drži i pro- 
lazno tilo kršćanah, jer ovaka tilesa | 
pokorom postadoše stanovi očišćene 
duše, te jednoć postaće dionici slav- | 
noga uskrsnuća. Smrt sad obilno ža- | 
nje, te na žalost mnogo novi križeva | 
posadi na groblju. Ne nalazim za po- 
tribno, da vam uspomenu razpadaju- 
ćih se junaka priporučujem u vašu 
ljubav i saučešće. Za cilo sačuvat će- 

te vi uspomenu njihovu osobito mo- 
litvom, dobrim dilama, i pružat ćete 
im olakšanje po prikazivanju posve=- 
tilišta svete mise. Život se ne završu- | 
je u grobu, samo mu se oblik promine | 
Zato nećemo zdvajati na grobovih na- 
ših junaka kao pogani, koji nemaju | 
uhvanja, nego ćemo pomišljati na 
opetovno vigjenje na vičnu radost no- | 
voga sastanka. Neka bude naš život 


priprava na sastanak, da se pravom 

pokorom pripraviv, dospijemo u društ- 
vo naših ljubljenih, kojima na čelu 
čeka naš dolazak prisveta Majka Božja. 

3. Koji te je o blažena Dwico u nebu 
okrunio, Nebeska kruna je završetak 


 dostojnog kršćanskog života. U pe- 
tom: poslidnjem otajstvu svete kruni- 


ce spominjemo se dostojnog završe- 


nja zemaljskog života Blažene divice, 


njezine potpune slave nebeske i one 
radosti, o kojoj apostol veli: Oko mije 
vululo, uho mije čulo, nite je srcu  čovičjem 
doprlo, što je Bog onima pripravio, koji 
njega ljube. (Kor. 2. 9.) 

Muke zemaljskog života kadkad 
nesnosljive bi bile, da ne živi u nama 
nepokolebiva nada, da makar su ko- 
liko velike kušnje na zemlji, one su 
samo prolazne, kraj će im biti, obratno 
pak nagrada Božja, koja čeka kršćan- 
Ske mučenike, nikad, al nikad ne pro- 
lazi. Sto ti je veći čemer, kršćanski 
Viruiče, tim će ti veći biti slatkiš, jer 
ćeš ga tim većma zavriditi i znati 


16 


štovati. I blaženstvo prisvete Divice to 
je uzveličavalo, što je ovde na zemlji 
do dna ispila čašu punu mukah i ja- 


dah. Vidila je, kako krivo poznaje puk _| 


njezinog prisvetog Sina, kako dobrotu 
njegovu nezahvalnošću, progonstvom 
1 propinjanjem naplaćuje, te sve _ ovo 
vidiv, srce joj progje mač žalosti, kako 
je to prorekao starac Simeon. Velika 
odvažnost se zaktiva, da kogod do 
kraja gleda muke svoje nevine dice. 


Ovaku je veliku odvažnost imala duša 
- Majke Božje, kada je svog Sinka na 
poslidnjem putu pratila, pod križem 
svidok bila njegove pristrašne muke, 
njegovog zapostavljanja, poniženja i 
smrti. Kako je podnašala more mu- 
kah? Tako kao njezin sveti Sin: pri- 
davanjem svetoj volji Božjoj, priporu- 
čujuć sve svoje muke za obraćenje 
grišnikak. Sjedinite, ljubljeni u Isusu, 
sve muke, brige, nevolje, kojih ste 
dionici postali tečajem ovoga rata, sa 

mukama Spasitelja, da primi iinokgs 

za opraštanje griha naših i za obraće- 
nje grišnikah. Svitski rat se iz griha 
orodi, samo poniženje i obraćenje- 
grišnika može mu učiniti kraja. Moli- 
mo poslidnje otajstvo svete krunice 
s otom odlukom, da milost Božja za- 
tare moć griha, donese _ mir, u miru 
pak pravi kršćanski život i tomu dos- 
tojnu naplatu, Bogu ugodnu smrt sa 
krunom nebeskom. 


Prišli smo sva otajstva svete kru- 
nice ljubljeni u Isusu, i vidili smo ko- 
liko se pouke sadržaje u njima, kako 
su tisno spojena ne samo sa najvažni- 
jim istinama naše svete vire, nego i 
sa našim životom, sa našim svakida- 

njim dužnostima, radostima i tugama. 
Vidiv bogastvo otajstvah svete krunice 
uvidićemo na koliko nije opravdano 
ono mnenje, da je molenje svete kru- 
nice dosadno i da na raztrešenost vo- 
di, pokle se jedne iste molitve višeput 
opetuju. Kome je dosadno moliti Oče 

tena otajstva, taj nikad nije pravo 
upoznao razum tihi molitava. Ni ne 
sačinjavaju molitvu samo riči nego i 
duh s kojim se molitva obavlja. Riči 
su odića mislih. Riči daju oblik misli- 
ma, ali dun na krilih pobožnosti pri- 
leti nebo i zemlju, da se opet povrati 
obliku. 

Jednu krasnu sliku nije dosta je- 
danput viditi, već višeput ga valja 
porazgledati, te što je višeput gledamo, 
tim ćemo je bolje shvatiti. Svakidaš- 
njem kruhu svaki dan se povratimo 
i svaki dan nam je slasna hrana. Sunaš- 
ce Božje svaki dan nam svitlii uvik nam 
je krasno. Cvića poljska uvik su ista 
opet uvik se divimo njihovoj boji i 
njihovom mirisu. Dite često opetuje 
nagovor ,Oče moj“, ,mati moja“, pa 
opet nit je ovo ditetu, niti roditeljima 
dosadno. Ljubav redovno jednu rič 
ima i tu vruće ponavlja. Kad se mole- | 
nje krunice pravilno obavlja, nije to 
pusto nabrajanje, nego je eia | 

plodonosno vižbanje pobožnosti. Što je 
u krunici opetovanje, to nas veže 
onom, što je vično, neprominjlivo i 
neprolazno. Nebeski pokoj i mir ono- 
ga svita izvire iz sve pobožnosti i na- 
puni srce mirom i upokojenjem. 
Pomogla nas milost Božja, ljublje- 
ni u Isusu, do stepena ovake pobož- 
nosti! Nemojmo pristati plesti vinac 
zahvalnosti i ljubavi od otajstvah sv. 
krunice na čast Blaženoj Divici, na 
spas naše duše, na ublaživanje sadaš- 
njih svitskih nevolja. I kada se imali 
budemo praštati s ovim svitom, sveta 
krunica neka nas, spoji sa _ Majkom 
Divicom da $ njom zajedno uzveliča- 
jemo Boga Oca, Sina i Duha svetog. 
Amen. 


U Kalači dne 14. travnja 1916. 


LAVOSLAV, 


nadbiskup, 

